«Alle elsker Raymond»-barnestjerne død
Den unge skuespilleren spilte Geoffrey Barone, Raymonds sønn, i TV-serien fra 1996 til 2005. Han var bare halvannet år da han begynte i rollen mot komiker Ray Romano, og spilte mot sin virkelige tvillingbror Sullivan og søster Madilyn, som hadde rollene som henholdsvis Michael og Ally Barone. Det var søsteren som bekreftet dødsfallet, ifølge CNN. – En forferdelig familietragedie har funnet sted. Det er med stor sorg vi meddeler at vår elskede bror, sønn, og venn, Sawyer Sweeten, tok livet sitt. Han var bare uker unna 20-årsdagen sin. I denne tiden ber vi om at familiens privatliv respekteres, og ber deg om å ta kontakt med dem du holder kjær, skriver Madilyn Sweeten i en uttalelse. – På dette tidspunkt vil jeg gjerne oppfordre alle til å ta kontakt med dem du elsker. Ikke la dem ha noen tvil om hva de betyr for deg, skrev hun på Facebook-siden sin fredag. Ifølge Radar Online var Sawyer på besøk hos familie i Texas da dødsfallet skjedde. Etter «Alle elsker Raymond» har ikke Sweeten jobbet i film eller TV, ifølge filmdatabasen Imdb.
Sawyer Sweeten, som spilte en av tvillingsønnene i «Alle elsker Raymond», døde tirsdag. Han ble 19 år gammel. elsker Raymond», døde tirsdag. Han ble 19 år gammel.